**PROIECT**

**(**nu produce efecte juridice)\*

**R O M Â N I A**

**JUDEŢUL MUREŞ Iniţiator**

**MUNICIPIUL TÂRGU MUREŞ PRIMAR,**

**Serviciul Public Administraţia Domeniului Public SOÓS ZOLTÁN**

**Nr. 66.472/7564 din 10.11.2020**

**REFERAT DE APROBARE**

**privind revocarea HCL nr. 372 din 19 decembrie 2019 referitoare la actualizarea preţului Acordului contractual nr. 84/21.05.2014 - Proiectare şi execuţie de lucrări aferente proiectului “Reabilitarea sitului poluat istoric Iaz Batal 30 ha – Târgu Mureş”**

UAT Municipiul Târgu Mureş, în calitate de beneficiar al Contractului de Finanţare nr. 127/27.09.2017, implementează proiectul **„Fazarea proiectului Reabilitarea Sitului poluat istoric Iaz Batal 30 ha – Tîrgu Mureş”**, cod SMIS 109910, prin Programul Operaţional Infrastructură Mare 2014-2020, Axa Prioritară 4 Protecţia mediului prin măsuri de conservare a biodiversităţii, monitorizarea calităţii aerului şi decontaminare a siturilor poluate istoric, Obiectivul Specific 4.3 Reducerea suprafeţelor poluate istoric. Valoarea totală a Contractului de finanţare este de 35.273.614,76 lei, finanţarea nerambursabilă acordată de Autoritatea de Management fiind de 28.841.136,91 lei, echivalentă cu 98% din valoarea totală eligibilă aprobată.

Prin HCL nr. 372 din 19 decembrie 2019 s-a aprobat actualizarea preţului Acordului contractual nr. 84/21.05.2014 - Proiectare şi execuţie de lucrări aferente proiectului “Reabilitarea sitului poluat istoric Iaz Batal 30 ha – Târgu Mureş” suplimentându-se cu valoarea de 2.092.501,72 lei.

Potrivit art. 2 din actul administrativ mai sus menţionat această sumă urma a se plăti conform HCL nr. 301//28.07.2011 privind modificarea şi completarea unor Hotărâri ale Consiliului Local municipal Târgu Mureş referitoare la aprobarea proiectului ,,Reabilitare sit poluat istoric Iaz Batal de deşeuri 30 ha – Târgu Mureş,,.

Prin OUG nr. 60/30.04.2020 privind unele măsuri financiare în vederea implementării proiectelor de infrastructură fazate din perioada de programare 2007 – 2013, finanţate din fondurile Uniunii Europene aferente perioadei de programare 2014-2020, **Municipiului Târgu Mureş i-a fost alocată suma de 2.093.000 lei**, reprezentând costuri suplimentare necesare finalizării lucrărilor din motive neimputabile contractorului şi beneficiarului, respectiv valoarea necesară suplimentării contractului, fără TVA.

Pe cale de consecinţă sursa de finanţare pentru actualizarea preţului contractului a fost schimbată.

Prin **HCL nr. 159/30.07.2020 a fost aprobată actualizarea indicatorilor tehnico-economici, conform Anexei, pentru obiectivul de investiţii “Fazarea proiectului Reabilitarea Sitului poluat istoric Iaz Batal 30 ha – Târgu Mureş raportat la emiterea** OUG nr. 60/30.04.2020 privind unele măsuri financiare în vederea implementării proiectelor de infrastructură fazate din perioada de programare 2007 – 2013, finanţate din fondurile Uniunii Europene aferente perioadei de programare 2014-2020.

În data de 31.08.2020 a fost încheiat Actul Adiţional nr. 1 la contractul de finanţare nr. 127/27.09.2017 aferent proiectului dintre Ministerului Fondurilor Europene şi Municipiul Targu Mureş, care modifică alineatele (1) şi (3), privind valoarea contractului, respectiv condiţiile de finanţare, în condiţiile arăteate mai sus.

În data de 30.09.2020 a fost încheiat Actul adiţional nr. 5 la Acordul contractual nr. 84 din 21.05.2014, prin care s-a actualizat preţul acordului contractual mai sus menţionat, sumele necesare fiind aprobate prin OUG nr. 60/30.04.2020.

Facem precizarea că urmare a adoptării HCL nr. 372 din 19 decembrie 2019 nu s-a produs niciun efect juridic, actul administrativ adoptat nu a intrat în circuitul civil.

Principiul revocabilităţii apare ca un efect firesc al trăsăturilor actului administrativ, autoritatea emitentă fiind în măsura să-şi retracteze actul când situaţia de fapt o impune.

Efectele juridice ale revocării constau în aceea că din momentul revocării, actul administrativ de autoritate nu mai produce efectele juridice pentru care a fost adoptat sau emis.

Trebuie menţionat faptul că revocarea unui act administrativ poate fi dispusă numai printr-un act cu aceeaşi forţă juridică, cu respectarea procedurii de emitere. Ca atare, pentru revocarea unei hotărâri de consiliu local se impune adoptarea unei hotărâri care să precizeze în mod expres că hotărârea iniţială îşi încetează aplicabilitatea.

**Având în vedere cele anterior expuse propunem revocarea HCL nr. 372 din 19 decembrie 2019 referitoare la actualizarea preţului Acordului contractual nr. 84/21.05.2014 - Proiectare şi execuţie de lucrări aferente proiectului “Reabilitarea sitului poluat istoric Iaz Batal 30 ha – Târgu Mureş”.**

 **Aviz favorabil,**

 **Direcţia Economică Administraţia Domeniului Public**

 **Dir. Năznean Ana Dir. Florian Moldovan**

**Serv. Juridic, Contencios Administrativ Direcţia proiecte cu finanţare internaţională, resurse umane, relaţii cu publicul şi logistică**

 **Şef serv. Bîndilă Nadia Dir. Ijac Dana**

 **Manager Proiect**

 **Dr. Csegzi Sandor**

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

 PROIECT

 **(nu produce efecte juridice) \***

 **Iniţiator**

 **PRIMAR,**

 **SOÓS ZOLTÁN**

**H O T Ă R Â R E A nr. \_\_**

**din \_\_\_\_\_\_\_\_\_\_\_\_\_\_\_\_**

**privind revocarea HCL nr. 372 din 19 decembrie 2019 referitoare la actualizarea preţului Acordului contractual nr. 84/21.05.2014 - Proiectare şi execuţie de lucrări aferente proiectului “Reabilitarea sitului poluat istoric Iaz Batal 30 ha – Târgu Mureş”**

Consiliul Local Municipal Târgu Mureş, întrunit în şedinţa ordinară de lucru,

Având în vedere Referatul de aprobare iniţiat de Primarul Municipiului Târgu Mureş, prin Serviciul Public Administraţia Domeniului Public nr. 66.472/7564 din 10.11.2020, privind revocarea HCL nr. 372 din 19 decembrie 2019 referitoare la actualizarea preţului Acordului contractual nr. 84/21.05.2014 - Proiectare şi execuţie de lucrări aferente proiectului “Reabilitarea sitului poluat istoric Iaz Batal 30 ha – Târgu Mureş”

Văzând avizul favorabil al comisiilor de specialitate,

# În temeiul prevederilor art.129, alin. (4), lit. d), g) şi alin. (7), lit. i), art. 139, alin. (1) şi art. 136 din Ordonanţa de Urgenţă nr. 57/2019 privind Codul administrativ, cu modificările şi completările ulterioare,

 **H o t ă r ă ş t e :**

 **Art. 1**. Se aprobă revocarea HCL nr. 372 din 19 decembrie 2019 referitoare la actualizarea preţului Acordului contractual nr. 84/21.05.2014 - Proiectare şi execuţie de lucrări aferente proiectului “Reabilitarea sitului poluat istoric Iaz Batal 30 ha – Târgu Mureş”.

 **Art. 2**. Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Proiecte cu Finanţare Internaţională, Resurse Umane, Relaţii cu Publicul şi Logistică, Direcţia Economică şi Administraţia Domeniului Public.

 **Art.** **3.** În conformitate cu prevederile art. 252, alin. (1), lit. c din OUG nr. 57/2019 privind Codul Administrativ şi art. 3, alin. (1) din Legea nr. 554/2004 privind legea contenciosului administrativ, prezenta hotărâre se înaintează Prefectului Judeţului Mureş pentru exercitarea controlului de legalitate.

 **Viză de legalitate**

 **p. Secretarul general al Municipiului Târgu Mureş,**

 **Director executiv D.J.C.A.A.P.L.**

 **Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**